text: Vejlegården klar til åbning
  10 maj 2013 kl. 15.40
  I morgen åbner den landskendte restaurant Vejlegården igen. Ejerne er nye, men Amin Skov står stadig i køkkenet.
  Restaurant Vejlegården blev landskendt, da 3F i månedsvis lavede faglig blokade mod den, og da ukendte gerningsmænd efterfølgende satte ild til den. Nu er bygningerne restaureret og restauranten genåbner i morgen.
  Det bliver med en stor reception, hvor Amin Skov og resten af Vejlegården-holdet byder på gris på grill.
  